న్యూఢిల్లీ: ప్రధాని నరేంద్ర మోదీపై మరోసారి కాంగ్రెస్ ఉపాధ్యక్షుడు రాహుల్ గాంధీ విరుచుకుపడ్డారు. పెద్ద నోట్ల రద్దు, వస్తు సేవల పన్ను (జీఎస్టీ)ను రెండు టార్పెడోలు (విధ్వంసక ఆయుధాలు)గా ఆయన పోల్చారు. ఈ రెండు టార్పెడోలతో భారత ఆర్థిక వ్యవస్థను మోదీ సర్వనాశనం చేశారని విమర్శించారు.సోవవారంనాడిక్కడ కాంగ్రెస్ జనరల్ సెక్రటరీ సమావేశానికి రాహుల్ హాజరయ్యారు. అనంతరం మీడియాతో మాట్లాడుతూ 'ప్రధాని మోదీ తీసుకున్న పెద్ద నోట్ల రద్దు నిర్ణయం దేశాన్ని దారుణమైన విపత్తులోకి నెట్టేసింది. దేశానికి నవంబర్ 8వ తేదీ దుర్దినం' అని అన్నారు. జీఎస్టీ అమలుపై కూడా కేంద్ర ప్రభుత్వాన్ని ఆయన తప్పుపట్టారు. జీఎస్టీ ఆలోచన మంచిదే అయినప్పటికీ అమలు చేసిన విధానంలోనే తప్పుందని అన్నారు. భారత ఆర్థిక వ్యవస్థపై మోదీ ప్రబుత్వం రెండు టార్పెడోలు వదిలిందని, వాటిలో మొదటిది పెద్ద నోట్ల రద్దు నిర్ణయమని అన్నారు. ఆ దెబ్బ నుంచి కొద్దిగా తేరుకునే సమయంలోనే జీఎస్టీ పేరుతో రెండో టార్పెడో ప్రయోగించడంతో ఆర్థిక వ్యవస్థ పూర్తిగా ధ్వంసమైందని రాహుల్ ఆరోపించారు. కాగా, నవంబర్ 8వ తేదీని దేశవ్యాప్తంగా 'బ్లాక్ మనీ వ్యతిరేక దినం' పాటించనున్నట్టు కేంద్ర ఆర్థిక మంత్రి అరుణ్ జైట్లీ సోమవారం ఉదయం ప్రకటించగా, కాంగ్రెస్ సహా పలు విపక్షాలు నవంబర్ 8వ తేదీని దేశవ్యాప్తంగా 'బ్లాక్ డే' పాటించనున్నట్టు ఇప్పటికే ప్రకటించాయి.
newdhilly: pradhaani narendra modeepai marosari congress upaadhyakshudu rahul gaandhi viruchukupaddaaru. pedda notla raddu, vastu sevala pannu (gst)nu rendu tarpedolu (vidhvamsaka aayudhaalu)gaa aayana polchaaru. ee rendu tarpedolatho bhaarata aardhika vyavasthanu modii sarvanasanam chesarani vimarsinchaaru.sovavaramnadikkada congress janaral secretery samavesaniki rahul haajarayyaaru. anantaram meediatho maatlaadutuu 'pradhaani modii teesukunna pedda notla raddu nirnayam deshaanni daarunamaina vipattuloki nettesindi. deshaniki navambar 8va tedee durdinam' ani annaru. gst amalupai kuudaa kendra prabhutvaanni aayana tappupattaaru. gst aalochana manchide ayinappatiki amalu chesina vidhaanamloonae tappundani annaru. bhaarata aardhika vyavasthapai modii prabutvam rendu tarpedolu vadilindani, vaatilo modatidi pedda notla raddu nirnayamani annaru. aa debba nunchi koddigaa terukune samayamlone gst paerutho rendo tarpedo prayoginchadamtho aardhika vyavastha puurtigaa dhwamsamaindani rahul aaropinchaaru. kaga, navambar 8va teedeeni desavyaaptamgaa 'black manee vyatireka dinam' paatinchanunnattu kendra aardhika mantri arun jaitley somavaram udayam prakatinchagaa, congress sahaa palu vipakshaalu navambar 8va teedeeni desavyaaptamgaa 'black dee' paatinchanunnattu ippatike prakatinchaayi.